**Referat af møde i det koordinerende uddannelsesudvalg, Dansk Nefrologisk Selskab, den 5. februar 2015**

**Tilstede**: Annette Bagger Sørensen, Julie Bryndum, Pernille Mørk Hansen, Peter Clausen, Ditte Hansen, Lena Helbo Taasti, Frank Mose, Niels Løkkegaard

1. **1. Siden sidst**

Der er kommet en kort tilbagemelding fra DNS bestyrelse vedrørende visionsplanen, se nedenstående.

Elektronisk logbog er implementeret og anvendes fra1. marts 2015.

Der pågår arbejder i de 3 uddannelsesregioner med at justere uddannelsesprogrammerne efter den nye målbeskrivelse.

Der er kommet et ekstra HU-forløb, der er allokeret til Region Øst. Det er Videreuddannelses sekretariatet i Region Øst, der har ønsket det ekstra forløb, der endnu ikke opslået. De 2 øvrige regioner er også interesserede et ekstra forløb.

**2. Visionsplan 2020**

DNS bestyrelse har gennemlæst det fremsendte udkast og har meldt tilbage at der kan arbejdes videre med et spørgeskema. Desuden foreslås visionen fremlagt ved et medlemsmøde. Emnet er ikke i sig selv stort nok til et at fylde et helt møde.

Lægeforeningen har i sommeren 2014 foretaget en rundspørge blandt speciallæger vedrørende efteruddannelse. Udvalget vil såfremt dette skema kan fremskaffes tage udgangspunkt heri. Skemaet vil blive sendt til de nefrologiske speciallæger elektronisk.

Det videre arbejde vil tage udgangspunkt i de indløbne svar.

**3. Ny specialeplan**

1. Denne er ikke udkommet endnu, arbejdet pågår. Såfremt der kommer betydelige ændringer kan det få betydning for uddannelsen af yngre læger. Behov for ændringer i de enkelte forløb foregår regionalt.

**4. Inspektorrapporter**

Der har været inspektorbesøg på nefrologisk afdeling i Esbjerg. En god tilbagemelding med behov for enkelte optimeringer. Der er iværksat tiltag heromkring.

 Der er planlagt inspektorbesøg i Roskilde.

**5. YL repræsentanter ved HU-samtaler**

Marie Frimodt-Møller bliver færdig som speciallæge. Vi takker Marie for indsatsen med at repræsentere DNS ved HU-samtalerne. Udvalget vil finde en ny kandidat, der efter tilsagn fra DNS kan indgå i arbejdet.

**6. UEMS**

Martin Egfjord er udpeget til at deltage i det board der skal udarbejde den europæiske multiple-choice eksamen.

Pernille fortæller at der pågår arbejde omkring hvad man skal opfylde for at kunne blive godkendt som uddannelsessted. Der har været en rapport i høring, hvor der er opstillet en lang liste med anbefaling af minimumskrav. Denne indeholder ikke meget om de blødere værdier af lægerollen, hvilket er kommenteret. Den endelige rapport forventes at udkomme senere på året.

**7. Kurser**

Der har været afholdt forskningtræningskursus i efteråret 2014. Det er tanken fremover at det udbydes fast hver 2-3 år, hvilket allerede fremgår at hjemmesiden.

Hoveduddannelseskurserne kører fra foråret 2015 efter fast mønster, der er justeret lidt i indholdet på enkelte kurser. På sigt forsøges at implementere en seance om MMU på dialysekurset.

**8. FAM og uddannelse**

Der har været et møde i gruppen hvor uddannelse ikke var det primære emne. Næste møde planlagt til marts 2015.

**10. Næste møde**

Torsdag den 26. november i Odense kl. 11-16

**11. Eventuelt**

Den faglige profil diskuteres kort, specielt med hensyn på om der er behov for en revidering heraf inklusiv af om der er behov for en ændring af proceduren ved ansættelsessamtalerne. Emnet vil komme på som punkt ved næste møde.

Region Nord er afledt af et uhensigtsmæssigt uddannelsesforløb begyndt at holde møde mellem Hu-læge og de 2 vejledere ved skift af afdeling. Der tales bl.a. om styrker eller svagheder der skal tages hensyn til.

Der er udfordringer på flere afdelinger med at kunne allokere HU-læger til bagvagtsfunktion af logistiske og løntekniske årsager. Der arbejdes de enkelte steder med løsningsmodeller.

Det skønnes på de ramte steder ikke at påvirke muligheden for at opnå de relevante kompetencer.

Holstebro 05.02.2015

Lena Helbo Taasti